L’Ajuntament de Burjassot reconeix la gran temporada de Camp a través del Club d’Atletisme Els Sitges
2025-07-24

Estan a punt de finalitzar una temporada excel·lent en Camp a través i l’Ajuntament de la seua ciutat no ha volgut deixar passar l’oportunitat de reconéixer els podis obtinguts en els campionats d’àmbit provincial i autonòmic en els quals han competit. Es tracta de la nombrosa pedrera d’atletes de cros que formen part del Club d’Atletisme Els Sitges de Burjassot i de les Escoles Esportives Municipals que, en la vesprada d’ahir, van ser homenatjats per l’Ajuntament de Burjassot, des de la Regidoria d’Esports.

Així, el Saló de Plens, amb la presència de l’alcalde, Rafa García, el regidor d’Esports, Manuel Pérez Menero i la regidora Maria Viu, vicepresidenta de l’IMCJB, va acollir aquest acte d’homenatge al qual assistiren la gran majoria de joves esportistes premiats, acompanyats pel seu entrenador i pel president del CA Els Sitges, Eduardo L. Gómez Velasco, així com de molts dels seus orgullosos familiars. Tots els joves talents del cros van rebre un diploma signat per l’alcalde, així com una medalla, com a símbol dels seus mèrits.

Molt meritòria ha sigut l’actuació dels atletes en el Campionat Provincial de Cros, que va tenir lloc el passat 17 de gener, en la localitat d’Ontinyent. I van ser ells els qui van rebre els primers diplomes. Sara Sospedra Escat, Campiona Provincial Individual Benjamí Femení; Julián Ramírez García, Campió Provincial Individual Veterà Masculí i Artur Giménez Núñez, Subcampió Provincial Individual Cadet Masculí.

En particular, destaca, la temporada de Sara Sospedra Escat, que ha resultat imbatuda des de l’inici de temporada, guanyant no solament en l’àmbit autonòmic i provincial, sinó també en altres cites esportives que han tingut lloc en diferents llocs de la geografia espanyola com Toledo o Cuntis, a Pontevedra.

En les proves per equips, els resultats també han sigut molt positius per als esportistes de Burjassot, quedant Campions Provincials en categoria cadet (Artur Jiménez Núñez, Antonio Aparicio Sanz, Jaime Pons Lozano, Sergio Paris Sánchez, Francisco Sospedra Escat, Ignacio Pérez Bargues, Víctor Almagro Frutos, Jorge López de la Cueva, Pablo Hernández Pautis, Diego Villar López, Pablo Drees Giménez i Manuel Sánchez Taravilla); Subcampions Provincials en categoria aleví (Alejandro Pinilla Sauquillo, Marcos Alcantarilla García, Javier Anguis Sancho, Álvaro Valiente Salvador, Hugo Martínez Pérez, Héctor Alegre Muñoz i Jorge Mateos López); Medalla de Bronze Provincial en categoria aleví femení (Mariam Limami el Ouali, Emma Almenar García, Elisa Giménez Núñez, Julia Pellicer Botella i Mireia García del Arco) i Medalla de Bronze Provincial en categoria infantil femení (Belén Sospedra Escat, Fátima Limami el Ouali, Irene Alcantarilla García, Verónica Ten Cervera, Jula Sánchez Martí, Ana Drees Jiménez, Paula Cordero Niñerota, Ana Corredor Valero, Iraya García Gómez, Lucía Granado Gálvez i Marta Serrán Rodríguez).

També van obtenir el seu reconeixement els atletes que van pujar al podi en el Campionat Autonòmic de Cros, celebrat a Castelló diumenge passat 14 de febrer. De nou Sara Sospedra Escat, Campiona Autonòmica Individual Benjamí; Julián Ramírez García, Campió Autonòmic Veterà; Jaime Pons Lozano, que va obtenir la medalla de bronze en categoria cadet i, finalment, Héctor Alegre Muñoz, qui també va obtenir el bronze en categoria aleví.

A l’inici de l’acte, l’alcalde de Burjassot, Rafa García, va voler dedicar unes paraules de felicitació a tots els atletes homenatjats, reconeixent “la importància dels seus assoliments, el suport de les seues famílies i l’incondicional treball del seu entrenador”. Així mateix, el primer edil els va animar a “continuar entrenant i esforçant-se com fins ara perquè els triomfs no deixen d’arribar i, al temps, va reconéixer el compromís municipal amb l’esport que, recentment, s’ha posat de manifest amb els projectes de millora de les instal·lacions esportives” que inclouen el re pavimentat de la pista d’atletisme del Poliesportiu”. Aquesta iniciativa municipal va ser aplaudida i reconeguda públicament pel president del CA Els Sitges qui va agrair, tant a l’alcalde com al regidor d’Esports “aquest gest amb els xavals, molt important per a ells, així com l’actuació en la pista d’atletisme, afirmant que, si amb una pista en les condicions actuals ha servit d’entrenament per a aquests campions, quan tinguen el nou paviment, seran imparables”.